b"\n_START_ARTICLE_\nMozambiko istorija\n_START_SECTION_\nIkikolonijinis laikotarpis\n_START_PARAGRAPH_\n2007 m. Julio Mercader i\xc5\xa1 Kalgario universiteto rado 100 t\xc5\xabkst. met\xc5\xb3 senumo akmens \xc4\xafrankius giliame urve prie Niasos e\xc5\xbeero. Jie rodo, kad buvo auginamas laukinis sorgas. Tai seniausias nedomestikuot\xc5\xb3 jav\xc5\xb3 auginimo \xc4\xafrodymas pasaulyje._NEWLINE_Pirmieji Mozambiko gyventojai buvo bu\xc5\xa1m\xc4\x97n\xc5\xb3 med\xc5\xbeiotojai ir g\xc4\x97rybi\xc5\xb3 rink\xc4\x97jai, koisan\xc5\xb3 prot\xc4\x97viai. I-V a. \xc4\xaf region\xc4\x85 atvyko Bantu kalbantys i\xc5\xa1 \xc5\xa1iaur\xc4\x97s. Jie persik\xc4\x97l\xc4\x97 per Zambez\xc4\x97s sl\xc4\x97n\xc4\xaf ir paplito po plok\xc5\xa1\xc4\x8diakaln\xc4\xaf ir paj\xc5\xabrio sritis. Bantai buvo \xc5\xbeemdirbiai ir apdirbo gele\xc5\xbe\xc4\xaf._NEWLINE_Kai portugalas Vasco da Gama tyrin\xc4\x97jo Mozambik\xc4\x85 1498 m., jis aptiko arab\xc5\xb3 prekybinius postus pakrant\xc4\x97je ir salose, kurie jau buvo kelis \xc5\xa1imtme\xc4\x8dius. Paj\xc5\xabr\xc4\xaf vald\xc4\x97 vietiniai sultonai. Ten senai gyveno musulmonai. Garsus arab\xc5\xb3 istorikas ir geografas Al-Masudi 947 m. mini musulmonus, gyvenan\xc4\x8dius tarp afrikie\xc4\x8di\xc5\xb3 Sofoje. Mozambiko pavadinimas kilo nuo arab\xc5\xb3 \xc5\xa1eicho Musa bin Ba'ik, kuris vald\xc4\x97 region\xc4\x85, vardo. Daug vietini\xc5\xb3 per\xc4\x97m\xc4\x97 Islam\xc4\x85. Mozambikas buvo pietinis arab\xc5\xb3 j\xc5\xabrini\xc5\xb3 keli\xc5\xb3 ta\xc5\xa1kas.\n_START_SECTION_\nNeprikausomyb\xc4\x97\n_START_PARAGRAPH_\nKai po Antrojo pasaulinio karo Europos \xc5\xa1alys suteik\xc4\x97 nepriklausomyb\xc4\x99 Afrikos kolonijoms, o Portugalijos Estado Novo re\xc5\xbeimas, vadovaujamas Ant\xc3\xb3nio de Oliveira Salazar pervadino Mozambik\xc4\x85 ir kitas kolonijas \xc4\xaf u\xc5\xbej\xc5\xabrio provincijas. Daug portugal\xc5\xb3 emigravo \xc4\xaf kolonijas, 1973 m. Mozambike j\xc5\xb3 nuvo 300 t\xc5\xabkst., neskaitant mulat\xc5\xb3 ir kareivi\xc5\xb3 i\xc5\xa1 Portugalijos. Greitai susiformavo antikolonijinis jud\xc4\x97jimas u\xc5\xbe nepriklausomyb\xc4\x99. 1962 m. kelios grup\xc4\x97s susijung\xc4\x97 \xc4\xaf Front\xc4\x85 u\xc5\xbe Mozambiko i\xc5\xa1vadavim\xc4\x85 (FRELIMO), kuris prad\xc4\x97jo ginkluot\xc4\x85 kov\xc4\x85 1964 m. rugs\xc4\x97j\xc4\xaf. \xc5\xa0is konfliktas su karais Angoloje ir Pusiaujo Gvin\xc4\x97joje buvo Portugalijos kolonijinio karo dalis._NEWLINE_Mozambikas tapo nepriklausomu po 10 met\xc5\xb3 kovos su pertraukomis. Portugalijoje gr\xc4\xaf\xc5\xbeo demokratija po 1974 m. baland\xc5\xbeio 25 d. kairi\xc5\xb3 pa\xc5\xbei\xc5\xabr\xc5\xb3 karinink\xc5\xb3 perversmo, kur\xc4\xaf i\xc5\xa1 dalies suk\xc4\x97l\xc4\x97 karai Afrikoje. Po pereinamojo laikotarpio FRELIMO per\xc4\x97m\xc4\x97 \xc5\xa1alies kontrol\xc4\x99 ir pri\xc4\x97m\xc4\x97 Lusakos akordus, kurie nurod\xc4\x97 Mozambiko nepriklausomyb\xc4\x97s s\xc4\x85lygas. Pra\xc4\x97jus mmetams po perversmo dauguma portugal\xc5\xb3 paliko Mozambik\xc4\x85 i\xc5\xa1 baim\xc4\x97s ar i\xc5\xa1tremti. Mozambikas tapo nepriklausomu 1975 m. bir\xc5\xbeelio 25 d._NEWLINE_Portugal\xc5\xb3 i\xc5\xa1vykimas ir Mozambiko pilietinis karas (1977\xe2\x80\x931992 m.) sugriov\xc4\x97 \xc5\xa1alies ekonomik\xc4\x85. Suirut\xc4\x97s pasekm\xc4\x97s buvo matomos net XXI a. prad\xc5\xbeioje._NEWLINE_FRELIMO tapo Taryb\xc5\xb3 S\xc4\x85jungos partnere. Buvo \xc4\xafkurta vienpartin\xc4\x97 socialistin\xc4\x97 sistema, kuri\xc4\x85 r\xc4\x97m\xc4\x97 Kuba ir Ryt\xc5\xb3 bloko \xc5\xa1alys.\n_START_SECTION_\n\xc5\xa0altasis karas\n_START_PARAGRAPH_\n1975 m. buvo \xc4\xafkurta RENAMO (Mozambiko nacionalinis pasiprie\xc5\xa1inimas), kur\xc4\xaf r\xc4\x97m\xc4\x97 Rodezijos \xc5\xbevalgyba, Apartheidas ir JAV po Zimbabv\xc4\x97s nepriklausomyb\xc4\x97s. \xc5\xa0i organizacija puldin\xc4\x97jo klinikas, mokyklas, transporto mazgus, \xc5\xa1aly \xc4\xafsivyravo pilietinis karas. 1984 m. Mozambikas der\xc4\x97josi Nkomati akordus su PAR vyriausybe: Mozambikas sutiko i\xc5\xa1vyti Afrikos nacionalinis kongres\xc4\x85, jei PAR nustos remti RENAMO. Po kurio laiko abi pus\xc4\x97s pa\xc5\xbeeid\xc4\x97 susitarim\xc4\x85. 1986 m. Mozambiko prezidentas Samora Machel \xc5\xbeuvo per aviokatostrof\xc4\x85 PAR teritorijoje. Daug kas man\xc4\x97, kad d\xc4\x97l to kalta PAR. Joaquim Chissano tapo nauju prezidentu._NEWLINE_1990 m. prasid\xc4\x97jo derybos d\xc4\x97l pilietinio karo nutraukimo. Lapkrit\xc4\xaf buvo priimta nauja konstitucija, Mozambike \xc4\xafvesta daugpartin\xc4\x97 sistema su \xc5\xbemogaus teis\xc4\x97mis ir periodiniais rinkimais.\n_START_SECTION_\nDemokratija\n_START_PARAGRAPH_\n1994 m. \xc4\xafvyko rinkimai, kuriuos partijos pripa\xc5\xbeino s\xc4\x85\xc5\xbeiningais, bet tarptautiniai steb\xc4\x97tojai - ne. Rinkimus laim\xc4\x97jo FRELIMO, RENAMO liko opozicijoje. 1995 m. Mozambikas prisijug\xc4\x97 prie Taut\xc5\xb3 Sandraugos, tapdama vienintele nare, kuri nepriklaus\xc4\x97 Brit\xc5\xb3 imperijai. 1995 m. 1,7 m. pab\xc4\x97geli\xc5\xb3 gr\xc4\xaf\xc5\xbeo \xc4\xaf Mozambik\xc4\x85. Dar 4 mln. gr\xc4\xaf\xc5\xbeo namo \xc5\xa1alies viduje._NEWLINE_1999 m. gruod\xc4\xaf FRELIMO v\xc4\x97l laim\xc4\x97jo rinkimus, RENAMO apkaltino vyriausyb\xc4\x99 klastojimu ir grasino pilietiniu karu, bet atsitrauk\xc4\x97, kai pralaim\xc4\x97jo Auk\xc5\xa1\xc4\x8diausiojo teismo byl\xc4\x85._NEWLINE_2001 m. Chissano paskelb\xc4\x97, kad nesibalotiruos tre\xc4\x8diai kadencijai ir kritikavo u\xc5\xbe j\xc4\xaf ilgiau vald\xc5\xbeiusius prezidentus: Zambijos prezident\xc4\x85 Frederick Chiluba, kuris svarst\xc4\x97 tre\xc4\x8di\xc4\x85 kadencij\xc4\x85, ir Zimbabv\xc4\x97s prezident\xc4\x85 Robert Mugabe, kuris \xc4\x97jo ketvirt\xc4\x85 kadencij\xc4\x85. 2004 m. FRELIMO kandidatas Armando Guebuza tapo prezidentu, gav\xc4\x99s 64% bals\xc5\xb3. FRELIMO laim\xc4\x97jo 160 viet\xc5\xb3 parlamente, RENAMO ir smulki\xc5\xb3 partij\xc5\xb3 koalicija - 90. Prezidento inauguracija buvo 2005 m. vasario 2 d."